Omar McLeod

Omar McLeod (sündinud 25. aprillil 1994 Kingstonis) on Jamaica kergejõustiklane, 110 m tõkkejooksu olümpiavõitja ja maailmameister.

Ta võistles noorteklassides nii lühemates kui ka pikemates tõkkejooksudes. 2013. aastal asus ta õppima Arkansase Ülikooli ning keskendus tõkkesprindile. 

McLeod tegi täiskasvanute tiitlivõistluste debüüdi 2015. aasta maailmameistrivõistlustel Pekingis, kui oli 110 meetri tõkkejooksus kuues.

2016. aasta sisemaailmameistrivõistlustel Portlandis võitis ta Jamaica rekordiga 7,41 kulla. Aprillis jooksis ta Fayetteville'is 100 meetrit ajaga 9,99, saades esimeseks sportlaseks, kes suutnud joosta 100 meetrit alla 10 sekundiga ning läbida 100 meetri tõkkejooksu alla 13 sekundiga. Augustis Rio de Janeiros toimunud olümpiamängudel tuli ta tulemusega 13,05 olümpiavõitjaks.

2017. aasta maailmameistrivõistlustel Londonis tuli ta Sergei Šubenkovi ja Balázs Baji ees maailmameistriks ajaga 13,04. Ta kuulus ka Jamaica 4x100 meetri teatejooksu meeskonda, mis Usain Bolti vigastuse tõttu finaalis katkestas.

2019. aasta maailmameistrivõistlustel Dohas kukkus McLeod tõkkesprindi finaalis ning diskvalifitseeriti kõrvalrajal jooksnud Orlando Ortega segamise eest. 

Talle kuuluvad Jamaica rekord 110 meetri tõkkejooksus ning siserekordid 60 meetri tõkkejooksus ja 200 meetri jooksus.

Isiklikud rekordid
Väljas
 Ala  Tulemus  Aeg  Koht 100 m jooks  9,99  23. aprill 2016   Fayetteville 200 m jooks  20,49  29. märts 2018   Gainesville 110 m tõkkejooks  12,90 NR  24. juuni 2017   Kingston 400 m tõkkejooks  49,98  15. märts 2013   Kingston
Sees
 Ala  Tulemus  Aeg  Koht 60 m jooks  6,61  17. veebruar 2017   Fayetteville 60 m tõkkejooks  7,41 NR  20. märts 2016   Portland 200 m jooks  20,48  NR  17. veebruar 2017   Fayetteville 400 m jooks  47,41  9. jaanuar 2015   Fayetteville

Allikas: World Athletics

 Isiklikku 

Ta on õppinud Arkansase Ülikoolis ärindust.

 Viited 

 Välislingid 


Kategooria:Jamaica tõkkejooksjad
Kategooria:Sündinud 1994